Sai siis viimaks ära käidud Poolas. Just nimelt Poolas ja mitte läbisõidul nagu tavaliselt vaid 5 päeva kohapeal hängitud. Soov külastada masoovia metsasid ja ristikoerte pesa tekkis mul siis kui ma esimest korda lugesin Sienkiewicz´i Ristirüütleid ca 15 aastat tagasi. Senini olid kõik mu plaanid luhta läinud, sest kui ma üritasin kedagi kaasa meelitada siis vaadati imeliku näoga otsa, et mis sa sinna Poola lähed? No nüüd siis sai käidud. Sedakorda elus esimene reis matkabussiga. Päris vahva,  sõidutempo küll aeglane aga samas ega Poola maanteed üle 70-80 kiirust võimaldagi.